[{"text_idx": "#000005", "text": "Wyth mlynedd yn o\u0302l cafodd Lynne Hughes o Geredigion gyfle i gyfnewid mynyddoedd a glaw Cymru am gamelod ag anialwch Kuwait. Mae hi bellach yn hyfforddwr ffitrwydd a dawns ac yn hyfforddi rhai o Sheikha\u2019s Kuwait. Dyma drefnu cyfweliad i ddysgu mwy am ei stori."}, {"text_idx": "#000006", "text": "O ble ti\u2019n dod yn wreiddiol?"}, {"text_idx": "#000008", "text": "Ti\u2019n gweithio yn y byd ffitrwydd, o ble ddaeth y diddordeb?"}, {"text_idx": "#000009", "text": "O\u2019n i wastad yn joio ffitrwydd yn yr ysgol ac yn gwneud dipyn o ddosbarthiadau dawns yng Nghanolfan y Celfyddydau yn Aberystwyth. Ar ol gadael ysgol, wnes radd BSC Chwaraeon ym Mhrifysgol Bangor yng ngogledd Cymru."}, {"text_idx": "#000010", "text": "Yn 2007, wnes i symud i Gaerdydd er mwyn ehangu fy ngorwelion. Ges i brofiad anhygoel o weithio mewn gym, gweithio gyda Motion Control Dance yn y Bari Rubicon Dance, yn ystod prentisiaeth gyda nhw, ges i gyfle i ddysgu dawns mewn cartrefi\u2019r henoed, ysgolion a phob math o lefydd eraill."}, {"text_idx": "#000011", "text": "Sut ti\u2019n gweld dawns a ffitrwydd yn elwa pobl?"}, {"text_idx": "#000012", "text": "Mae\u2019r \u2018benefits\u2019 ymarferol yn amlwg ond hefyd mae\u2019n magu hyder. Un engraifft gwych ydy pan o\u2019n i\u2019n gweithio gyda Rubicon a ges i gyfle i gydweithio gyda chriw o fechgyn ifanc yn ardal Caerdydd. Roedd yr ysgol a\u2019r pobl o\u2019i hamgylch wedi\u2019i labelu nhw fel \u2018bechgyn drwg\u2019, ond yn ystod y gweithdai dawns wnaethon nhw drawsnewid. Achos bod rhywun yn buddosddi amser ynddyn nhw ac yn rhoi\u2019r cyfle iddynt i wneud rhywbeth creadigol wnaethon nhw ddatblygu gymaint fel unigolion."}, {"text_idx": "#000014", "text": "Cydweithwir mewn campfa yng Nghaerdydd wnaeth sbarduno\u2019r cyfan. Ges i gynnig i weithio gyda fe mewn gwersyll gwyliau exclusive i \u2018A Listers\u2019 yn St Lucia ac wedi iddo fe symud i Kuwait ges i gynnig mynd yno. Fel lot o bobl o\u2019n i ddim yn gwybod dim am y lle, dim ond am y rhyfel. Ar o\u0302l bach o google search i weld ble\u2019n union oedd Kuwait ar y map wnes i fynd am y cyfweliad yn Llundain a chael swydd hyfforddwr mewn gwersyll plant i ddechrau. Y bwriad oedd dod nol adref, ond ges i gynnig aros yma. 8 mlynedd yn ddiweddarach a dwi dal yma ac wrth fy modd!"}, {"text_idx": "#000015", "text": "Sut le ydy o i fyw?"}, {"text_idx": "#000016", "text": "Hollol wahanol i Gymru! Mae\u2019n boeth ofnadwy, yn y 50au weithiau ac yn amlwg does dim mynyddoedd. Mae gen i ddigon o ryddid o ran beth dwi\u2019n gallu gwneud, ond dwi\u2019n gorfod meddwl am sut dwi\u2019n gwisgo, mae\u2019n bwysig parchu\u2019r diwylliant lleol. Mae\u2019r celfyddydau yn newydd yma, mae\u2019r ty\u0302 opera yn newydd yma ac mae ambell gyngerdd wedi dechrau digwydd ond mae\u2019n wahanol iawn. Roedd ABBA tribute yna amser Nadolig, roedd llwyth o bobl yn hollol gyffrous, ond doeddwn i ddim yn cael dawnsio yn ystod y perfformiad oedd yn rhyfedd i fi. Roedd grwpiau o bobl yn gwrthwynebu\u2019r cyngerdd o flaen llaw, yn dweud ei fod yn anweddus. Mae\u2019r diwylliant yn wahanol iawn yma a chyfnodau fel y ramadam yn gofyn am fwy o barch a chynllunio, ond mae\u2019n le gret ac yn wlad gyfoethog a llawn cyfleoedd."}, {"text_idx": "#000018", "text": "Ydw! Mae un o fy ffrindiau gorau yma yn dod o\u2019r Rhondda! Wnes i recriwtio hi i ddod allan yma i weithio yn y maes ffitrwydd. Does dim cymdeithas Gymraeg yma, mae\u2019n awyrgylch rhyngwladol iawn. Dwi\u2019n gweithio fel hyfforddwraig ffitrwydd mewn resort exclusive yma, ac mae gen i gydweithwyr o Ffrainc, Sbaen, Brasil, Seland newydd, Awstralia, yr Aifft, y Philippines, Pakistan ac India."}, {"text_idx": "#000023", "text": "Ydy\u2019n wir bod dawns a ffitrwydd i bob pwrpas yn iaith rhyngwladol a bod modd i ti ddysgu\u2019r sgiliau unrhywle yn y byd?"}, {"text_idx": "#000024", "text": "Ydy. Roedd rhaid i fi feddwl am sut i ddysgu dawns a ffitrwydd yn effeithiol yma. Mae\u2019r diwylliant yn wahanol ond mae modd addasu yn ddigon rhwydd. Mae\u2019n rhaid meddwl am bethau fel gwneud yn siw\u0302r bod y \u2018shutters\u2019 lawr am y sesiynau i fenywod yn unig, fel bod y dynion methu gweld i mewn."}, {"text_idx": "#000025", "text": "Ydw, ond dwi\u2019n mwynhau bywyd yma. Dwi\u2019n colli\u2019r teulu a ffrindiau ac yn colli lliwiau a\u2019r tymhorau yng Nghymru, mae popeth mor brydferth yno. Dwi\u2019n methu\u2019r glaw hefyd mewn ffordd hollol ryfedd. Mae tirlun Kuwait yn wahanol iawn i Gymru, mae\u2019n sych a phopeth yn beige! Dwi dal yn mynd yn gyffrous pan dwi\u2019n gweld y tywod a\u2019r camelod ond mae nhw\u2019n fyd arall i fynyddoedd gwyrdd Cymru a\u2019r defaid!"}]